Arutelu:Lembit Koik

message: Pärast Eesti taasiseseisvumist on selgunud, et Koik on KGB huvides, alul agendina (A Siil) ja hiljem usaldusisikuna jälginud välismaalasi, muuhulgas välisajakirjanikke ja eesti pagulasi, külastades alates 1956. aastast korduvalt lääneriike ajakirjanduslike lähetuste raames kajastamaks rahvusvahelisi sprodivõistlusi, aga ka Balti Instituudi kutsel Rootsis käies.
replies: text: See ei ole neutraalne. 
Indrek Jürjo raamatus "Pagulus ja Nõukogude Eesti" räägitakse, et Lembit Koik oli KGB agent varjunimega A. Siil. Värbamine on paigutatud 1955. aastasse ja 1965. aastal olevat ta agentide nimekirjast kustutatud. Lembit Koik ise ütleb, et ta oli fiktiivne agent, kes pandi nimekirja tagaselja,  ja tegelikult ta agendina ei tegusenud.  
*Lembit Koigi selgitus seose kohta KGB-ga
Indrek Jürjo raamatus on selline tekst: 
"Lembit Koik värvati 1955. aasta detsembris KGB agendiks varjunimega «A. Siil». Kuigi ta 1958. aastal astus NLKP-sse, jätkas KGB endiselt Koigi agenditeenuste kasutamist. 25. märtsil 1960 koostatud õiendis, millega Eesti KGB välisluureosakond soovitab saata Rooma olümpiamängudele, iseloomustatakse «A. Siili» kui agenti, kes suhtub koostöösse tõsiduse ja elava huviga, ilmutab leidlikkust ja isiklikku initsiatiivi ning on esitanud hulga tähelepanu väärivaid andmeid. Sõitudel koos turistide ja sportlastega Soome 1956.,1957. ja 1958. aastal sõlmis ta KGB ülesandel tutvusi mitmete Nõukogude luurele operatiivset huvi pakkuvate isikutega. Agentuurvõrgust arvati «A. Siil» välja 1965. aasta jaanuaris, kuid usaldusisikuna tegi Koik ka järgnevatel aastatel koostööd KGB välisluureosakonnaga, kes on teda korduvalt soovitanud välismaasõitudele. Hea suhtlejana suutis Lembit Koik luua tutvusi ka mitmete tuntud pagulastega, nagu Igor Belokon, Ivo Iliste, Imant Rebane ja Reino Sepp." Andres 11. august 2006, kell 15:47 (UTC)

text: See katkend on võetud  Luubi artiklist, mis kutsus esile Lembit Koigi vastuväited. Andres 11. august 2006, kell 15:50 (UTC)
Kui rääkida sidemetest KGB-ga, siis tuleb kajastada ka tema enda ütlusi. Andres (arutelu) 29. märts 2015, kell 19:54 (EEST)

message: Kas ta oli Ajakirjanike Liidu spordisektsiooni aseesimees? Andres 20. september 2010, kell 00:30 (EEST)
replies: text: See oli varasemas tekstis ja tõenäoliselt oligi nii. SSGreporter 20. september 2010, kell 00:42 (EEST)

text: Link töötab. Ssgreporter (arutelu) 9. juuli 2013, kell 01:14 (EEST)

message: Et siselinke lisati, ei tähenda, et neutraalsusega korda kõik sai. või on neutraalsusega juba varem kõik korras? Ave Maria (arutelu) 6. jaanuar 2017, kell 09:18 (EET)
replies: text: Ei ole korras. Artiklis on öeldud, et Koik oli arhiiviandmetel KGB agent, kuid pole mainitud, et Koigi sõnul oli ta fiktiivne agent. Andres (arutelu) 6. jaanuar 2017, kell 14:14 (EET)

message: Järgnev lõik oli välja võetud. [[Kasutaja:Ssgreporter|Ssgreporter]] ([[Kasutaja arutelu:Ssgreporter|arutelu]]) 12. veebruar 2021, kell 00:55 (EET)

message: Arhiiviandmetel värvati Lembit Koik 1955. aastal Eesti NSV Riikliku Julgeoleku Komitee agendiks varjunimega "A. Siil".Indrek Jürjo, "Pagulus ja Nõukogude Eesti. Vaateid KGB, EKP ja VEKSA arhiividokumentide põhjal". Umara 1996, Selgust meie spordiajakirjandusse, Luup, 1997, nr 1, lk 60 Lembit Koik ise ütleb, et ta oli fiktiivne agent, kes pandi nimekirja tagaselja, ja tegelikult ta agendina ei tegutsenud.
thread_title: Seotus [[KGB]]-ga